cyanic-selkie/wikianc huggingface dataset:
হরতাল
কার্যক্রম
শান্তিপূর্ণ হরতালের মূল কার্যক্রম হয়ে থাকে প্রতিবাদ মিছিল এবং সমাবেশ। অর্থাৎ হরতাল সমর্থকরা রাজপথে বেরিয়ে একত্র হয়ে উচ্চস্বরে নিজেদের দাবি-দাওয়া জানান দিয়ে থাকেন। কিন্তু কখনও কখনও এই পদ্ধতির ব্যবহার করতে গিয়ে মাত্রাতিরিক্ত কর্মকান্ডে জড়িয়ে পড়া, কিংবা আইনবহির্ভুত কাজে নেমে যাওয়া হরতালকে শান্তিপূর্ণ রাখে না। তখন আইন-শৃঙ্খলা বাহিনী হরতাল সমর্থকদের বাধা দিতে বিভিন্ন পদ্ধতির ব্যবহার করে থাকেন। এধরনের দাঙ্গা মোকাবেলায় পুলিশের বিশেষ দাঙ্গা বাহিনী নিয়োজিত হয়ে থাকে। পুলিশি সাধারণত লাঠি দিয়ে আঘাত করা (লাঠিচার্জ), গরম পানি ছিটিয়ে দেয়া, কাঁদানে গ্যাস (টিয়াল শেল) ছুঁড়ে দেয়া, কিংবা রাবার-বুলেট দিয়ে গুলি করে আহত করে হরতাল সমর্থকদেরকে ছত্রভঙ্গ করা হয়। কিছু ব্যতিক্রম ক্ষেত্রে পুলিশও বেআইনিভাবে বন্দুকের বাট, কিংবা বুট দিয়ে পিকেটারদের উপর চড়াও হতে দেখা গেছে। পুলিশের এই মারমুখী আচরণ অধিকাংশ সময়ই হরতাল সমর্থকরা সুনজরে দেখেন না। এবং এজন্য তারা পাল্টা আক্রমণ করতে ইট-পাটকেল ছোঁড়েন কিংবা নিরাপত্তা বাহিনীর ছুঁড়ে দেয়া টিয়ার শেল তুলে আবার নিরাপত্তা বাহিনীর দিকেই ছুঁড়ে মারেন। এতে অনেক ক্ষেত্রেই উভয়পক্ষেই হতাহতের ঘটনা ঘটতে দেখা যায়। এসকল ক্ষেত্রে ধৃত পিকেটারদের পুলিশ গ্রেফতার করে কারাগারে নিয়ে যায়।
হাতিয়ার ও নৈরাজ্য
হরতালের সবচেয়ে বড় হাতিয়ার হলো হরতালকারীদের কন্ঠস্বর। সাধারণত তারা রাজপথে বেরিয়ে চিৎকার করে নিজেদের দাবি-দাওয়া জনসমক্ষে কিংবা গণমাধ্যমের সামনে পেশ করে থাকেন। তবে মিছিল করার ক্ষেত্রে অনেক সময় ব্যানার, ফেস্টুন, পোস্টার ইত্যাদির ব্যবহার হয়ে থাকে। এই ধারণায় মিছিল, হরতালের অনেক বড় একটা হাতিয়ার। তাছাড়া হরতাল সমর্থকরা টায়ারে আগুন লাগিয়ে হরতাল পালন করে। ইট পাথর নিক্ষেপ, পুলিশের সাথে সংঘর্ষ ও হয়ে থাকে। হরতালের নামে নৈরাজ্য সৃষ্টিতে গাছপালা কেটে রাস্তা অবরোধ, ট্রেনের স্লিপার খুলে ফেলা হয়। যাতে চরম দুর্ভোগে পড়ে সাধারণ মানুষ।
আইনি দৃষ্টিকোণ
হরতাল কোনো দেশের জনগণের আইনসিদ্ধ হাতিয়ার। কিন্তু হরতালের নামে নৈরাজ্যকারীদের সরকার কঠোর হস্তে দমন করে। এর আওতায় কখনও কখনও রাজনৈতিক প্ররোচনায় শান্তিপূর্ণ হরতালকারীও সাজাপ্রাপ্ত হয়ে থাকেন। সাধারণত হরতালে অন্যায় করে থাকলে আইন-শৃঙ্খলা বাহিনী তাৎক্ষণিক পিকেটারদের গ্রেফতার করে হাজতে নিয়ে যান। কিন্তু ২০১১ খ্রিষ্টাব্দে বাংলাদেশে রাজনৈতিক সরকার, হরতালকারী কিংবা হরতালের নামে নৈরাজ্যকারীদের তাৎক্ষণিক সাজা দিতে ভ্রাম্যমাণ আদালতের ব্যবস্থা করেছে, এবং এই আদালত পুলিশি গ্রেফতারের সাথে সাথে তাৎক্ষণিকভাবে গ্রেফতারকৃতকে বা গ্রেফতারকৃতদেরকে বিভিন্ন মেয়াদে সাজা দিয়ে থাকেন। এই আদালতের বৈধতা বিষয়ে বিশেষজ্ঞগণ একমত নন।
আন্তর্জাতিক ক্রিকেটে অংশগ্রহণকারী পরিবারের তালিকা
অত্র নিবন্ধটি আন্তর্জাতিক ক্রিকেটে অংশগ্রহণকারী পরিবারের তালিকাবিশেষ। এ তালিকায় টেস্ট, একদিনের আন্তর্জাতিক কিংবা টুয়েন্টি২০ আন্তর্জাতিক ক্রিকেটের সাথে জড়িত খেলোয়াড়দেরকে অন্তর্ভুক্ত করা হয়েছে।
মার্শ
শন ও মিচেল মার্শের পিতা হচ্ছেন জিওফ মার্শ।
শিভিল/ব্লেড
এসি শিভিল ও লিলি শিভিল ৬ এপ্রিল, ১৯০৮ তারিখে যমজ ভগ্নি হিসেবে জন্মগ্রহণ করেন। ফার্নি ব্লেড ও রেনে ব্লেড - যমজ ভগ্নিদ্বয় ২০ আগস্ট, ১৯১০ তারিখে জন্মগ্রহণ করেন।
কাউড্রে
ক্রিস কাউড্রে ও গ্রাহাম কাউড্রের পিতা হচ্ছেন কলিন কাউড্রে। ফ্যাবিয়ান কাউড্রে, ক্রিস কাউড্রের সন্তান।
স্মিথ
ক্রিস ও রবিন একে-অপরের ভ্রাতা।
মাইক ও নীল একে অপরের পিতা-পুত্র।
হোয়াইট/লেহম্যান
ড্যারেন লেহম্যান সম্পর্কে ক্রেগ হোয়াইটের ভগ্নীপতি হন। ড্যারেন লেহম্যান ক্রেগের বোন আন্দ্রিয়া’র সাথে পরিণয়সূত্রে আবদ্ধ হন।
কিরমানী/আলী
২০০২ সালে কিরমানীর কন্যাকে সৈয়দ আবিদ আলী’র পুত্র বিবাহ করে। তবে, ২০০৮ সালে মৃত্যুবরণ করে।
হ্যাডলি
ব্যারি, ডেল ও রিচার্ড হ্যাডলির পিতা হচ্ছেন ওয়াল্টার হ্যাডলি। ১৯৭৭-৭৮ মৌসুমে ইংল্যান্ডের বিপক্ষে নিউজিল্যান্ড মহিলা দলের খেলোয়াড় কারেন রিচার্ড হ্যাডলিকে বিয়ে করেন।
মোহাম্মদ
হানিফ, মুশতাক, সাদিক ও ওয়াজির একে-অপরের ভ্রাতা। পঞ্চম ভ্রাতা রইছ মোহাম্মদ একবার পাকিস্তান দলের পক্ষে দ্বাদশ খেলোয়াড়ের ভূমিকায় অবতীর্ণ হয়েছিলেন। তন্মধ্যে, হানিফ, মুশতাক ও সাদিক একযোগে ১৬৯-৭০ মৌসুমে করাচীতে সফরকারী নিউজিল্যান্ড দলের বিপক্ষে খেলেন। শোয়েব মোহাম্মদের পিতা হচ্ছেন হানিফ মোহাম্মদ।
হক/হোসেন
উভয়েই একে-অপরের কাকাতো ভাই।
শিলিংফোর্ড
গ্রেসন ও আরভিন একে-অপরের কাকাতো ভাই। অন্যদিকে, শেন উভয়ের সাথে সম্পর্কযুক্ত। তিনজনই ওয়েস্ট ইন্ডিজের পক্ষে টেস্ট খেলেন। অন্যদিকে, আরভিন ওডিআইয়েও জড়িত ছিলেন।
ওয়ালার
অ্যান্ডি, ম্যালকমের পিতা।
জনসংখ্যা অনুযায়ী সার্বভৌম রাষ্ট্র ও নির্ভরশীল অঞ্চলসমূহের তালিকা
thumb|upright=1.36|বিশ্ব জনসংখ্যার মানচিত্র thumb|right|২০১৭ সালের হিসাব অনুযায়ী বিশ্বের জনসংখ্যার রাষ্ট্রভিত্তিক শতাংশের লেখচিত্র thumb|২০০২ সালের বিশ্ব জনসংখ্যার [[মানচিত্রলেখ]] এই নিবন্ধে জনসংখ্যা অনুযায়ী সার্বভৌম রাষ্ট্র ও অধীনস্থ অঞ্চলসমূহের একটি তালিকা উপস্থাপন করা হল। এই তালিকাতে মূলত আইএসও ৩১৬৬-১ মানদণ্ড অনুযায়ী সার্বভৌম রাষ্ট্রসমূহ, জন-অধ্যুষিত অধীনস্থ অঞ্চল, এবং কোনও কোনও ক্ষেত্রে সার্বভৌম রাষ্ট্র গঠনকারী দেশগুলিকে অন্তর্ভুক্ত করা হয়েছে। যেমন যুক্তরাজ্যকে একটিমাত্র সত্তা ধরা হলেও নেদারল্যান্ডস রাজ্যের গঠনকারী দেশগুলিকে আলাদা আলাদা সত্তা গণ্য করা হয়েছে। এছাড়া আইএসও ৩১৬৬-১-এ অনুপস্থিত কিছু সীমিত স্বীকৃতিবিশিষ্ট রাষ্ট্রসমূহও নিচের তালিকাতে স্থান পেয়েছে।
এছাড়াও প্রতিটি রাষ্ট্রের জনসংখ্যাকে বিশ্ব জনসংখ্যার শতাংশ হিসেবে দেখানো হয়েছে। জাতিসংঘের হিসাব অনুযায়ী বিশ্বের বর্তমান জনসংখ্যা আনুমানিক কোটি।
আলবের্তো ফুজিমোরি
আলবের্তো কেনিয়া ফুজিমোরি ( or ; 藤森謙也, জন্ম ২৮শে জুলাই, ১৯৩৮) ১৯৯০ সাল থেকে ২০০০ সাল পর্যন্ত পেরুর রাষ্ট্রপতি ছিলেন।
ফুজিমোরি জাপান থেকে আগত অভিবাসী বাবা-মায়ের ঘরে পেরুর লিমা প্রদেশের মিরাফ্লোরেস জেলায় জন্ম নেন ২৮ জুলাই ১৯৩৮ সালে। তিনি পেরু ও জাপানের দ্বৈত নাগরিকত্বের অধিকারী। তিনি কৃষিবিজ্ঞান ও গণিতে পড়াশোনা করেন। ১৯৬১ সালে লিমাতে অবস্থিত উনিবের্সিদাদ নাসিওনাল আগ্রারিয়া লা মোলিনা (Universidad Nacional Agraria La Molina) থেকে কৃষি প্রকৌশলে সেরা ছাত্র হিসেবে স্নাতক হন। তিনি ১৯৬৪ সালে ফ্রান্সের স্ত্রাসবুর বিশ্ববিদ্যালয়ে পদার্থবিজ্ঞান পড়তে যান। ফোর্ড বৃত্তির অধীনে এরপর তিনি মার্কিন যুক্তরাষ্ট্রের উইসকন্সিন বিশ্ববিদ্যালয় যান এবং ১৯৬৯ সালে সেখান থেকে গণিতে স্নাতকোত্তর (মাস্টার্স) ডিগ্রী লাভ করেন। দেশে ফেরত এসে নিজ বিশ্ববিদ্যালয়ে শিক্ষকতায় যোগ দেন। ১৯৭৪ সালে সুসানা হিগুচিকে বিয়ে করেন। ১৯৮৪ থেকে ১৯৮৯ সাল পর্যন্ত বিশ্ববিদ্যালয়ের রেক্টর বা প্রধান হন। ১৯৮৭-৮৯ সালে ফুজিমোরি কোনসের্তান্দো (Concertando "একত্র হওয়া") নামের একটি টেলিভিশন শো উপস্থাপনা করেন, যাতে পরিবেশ ও কৃষির বিভিন্ন ইস্যু আলোচিত হয়।
পেরুর অর্থনীতির দুরবস্থা ও সেন্দেরো লুমিনোসো গেরিলাদের তৎপরতার বিরুদ্ধে তিনি ১৯৮৯ সালে কাম্বিও ৯০ (অর্থাৎ "পরিবর্তন ৯০") নামের একটি আন্দোলন প্রতিষ্ঠা করেন। ১৯৯০ সালের ১০ই জুনের রাষ্ট্রপতি নির্বাচনে সবাইকে অবাক করে তিনি নির্বাচিত হন। শাসনের শুরুর দিকে তার কঠোর অর্থনৈতিক নীতি অভ্যন্তরীণ অসন্তোষ বাড়িয়ে দেয়, কিন্তু পরিশেষে সামষ্টিক অর্থনৈতিক বিচারে নীতিগুলি অত্যন্ত সফল হিসেবে গণ্য হয়। নীতিগুলি পেরুর মুদ্রাস্ফীতি ১৯৯০ সালের ৭০০০% থেকে ১৯৯৪ সালে মাত্র ২২%-এ নামিয়ে আনতে সক্ষম হয়। এছাড়া অর্থনৈতিক অবক্ষয় থেমে ১৯৯৩ সালে ৭% বৃদ্ধি হার অর্জিত হয়। এছাড়াও তিনি মাওবাদী সেন্দেরো লুমিনোসো গেরিলাদের নিয়ন্ত্রণে আনতে সক্ষম হন। সেনাবাহিনীর সমর্থন নিয়ে তিনি ১৯৯২ সালের এপ্রিলে একটি ক্যু ঘটান, যাতে তিনি কংগ্রেস বিলুপ্ত করে দেন এবং প্রশাসন ও বিচার বিভাগে পুরনো কর্মচারীদের সরিয়ে দিয়ে তার সমর্থকদের বসান। এছাড়াও তিনি পুনর্নিবাচন নিশ্চিত করতে সংবিধানে সংশোধন আনেন। পূর্ব এশীয় চেহারার জন্য তাকে পেরুর জনগণ ডাকণাম দেয় এল চিনো (El Chino)। তার নেয়া সংস্কারগুলির কৌতুককর নাম দেয়া হয়েছিল "ফুজিশক"।
১৯৯৫ সালের রাষ্ট্রপতি নির্বাচনে তিনি দুই-তৃতীয়াংশেরও বেশি ভোট পেয়ে জয়লাভ করেন। কিন্তু এই দ্বিতীয় পর্বের শাসনে তার বিরুদ্ধে মানবাধিকার লঙ্ঘনের অভিযোগ তীব্রতর হতে থাকে এবং শেষ পর্যন্ত ২০০০ সালের নভেম্বর মাসে তিনি জাপানে পলায়ন করেন এবং সেখান থেকেই রাষ্ট্রপতি পদ থেকে পদত্যাগ করেন। পরবর্তী পেরু সরকার তার বিরুদ্ধে অনেকগুলি মামলা দায়ের করে এবং তাকে পেরুতে ফিরিয়ে এনে বিচারের চেষ্টা করতে থাকে। ২০০৫ সালে চিলিতে আসলে তাকে গ্রেপ্তার করা হয় এবং পরে ২০০৭ সালে তাকে পেরুর প্রশাসনের কাছে হতান্তর করে দেয়া হয়। ২০০৭ সালের ডিসেম্বরে একটি মামলার রায়ে আদালত তাকে ৬ বছরের কারাদণ্ড দেন।
আমিনদিভি
আমিনদিভি দ্বীপপুঞ্জ ভারতের লাক্ষাদ্বীপ কেন্দ্রশাসিত অঞ্চলে অবস্থিত তিনটি শ্রেণীর দ্বীপপুঞ্জের মধ্যে উর্বোত্তরের শ্রেণী৷ লাক্ষা দ্বীপপুঞ্জের সহিত আমিনদিভি দ্বীপপুঞ্জ মোটামুটিভাবে ১১তম উত্তর অক্ষরেখা দ্বারা পৃথকীকৃত৷ এই দ্বীপরাশির মোট ভূমির ক্ষেত্রফল ৯.২৬ বর্গ কিলোমিটার৷
লাক্ষাদ্বীপ নামে পরিচিত কেন্দ্রশাসিত অঞ্চলটি পূর্বে লাক্ষা, মিনিকয় ও আমিনদিভি দ্বীপপুঞ্জনামে পরিচিত ছিল, তবে ১৯৭৩ খ্রিস্টাব্দে ভারতীয় আইনসভায় পেশ করা একটি অ্যাক্ট অনুসারে এটির নাম পরিবর্তন করে লাক্ষাদ্বীপ রাখার সিদ্ধান্ত ঘোষণা করা হয়। আমিনদিভি শ্রেণীটি এই কেন্দ্রশাসিত অঞ্চলের একটি তালুক গঠন করে৷ এই শ্রেণীতে অবস্থিত আমিনি, কিলতান, চেতলাত, কাদমাত এবং বিত্রা হল জনবসতিযুক্ত দ্বীপ৷ ২০০১ খ্রিস্টাব্দের আদমশুমারি অনুসারে এই দ্বীপের জনসংখ্যা ছিলো ১৮,৮৭৬ জন৷ দ্বীপবাসীদের মূল ধর্ম ইসলাম৷
আমিনদিভি ৬ই মে ২০০৪ খ্রিস্টাব্দে ২৪ ঘণ্টায় (দৈনিক) ভারতের সর্বাধিক ১,১৬৮ মিলিমিটার বৃষ্টিপাত নথিভুক্ত করে৷
ভূগোল
আমিনদিভিতে রয়েছে ভূদ্বীপ সহ একাধিক প্রবালদ্বীপ, তিনটি প্রবাল প্রাচীর বা উচ্চ উলরেখা সম্পন্ন বালুকাময় ঊষর প্রবালদ্বীপ এবং চারটি সমুদ্রগর্ভস্থ উচ্চভূমি৷ এছাড়া পিট্টি দ্বীপিকার উত্তর-পশ্চিমে স্থানাঙ্কে রয়েছে আমিনিদ্বীপ, যার নামে এই দ্বীপমালার নাম৷
ইতিহাস
লাক্ষা দ্বীপপুঞ্জের মতোই আমিনদিভি দ্বীপপুঞ্জও বহুপূর্ব থেকেই জনবসতিপূর্ণ ছিলো৷ প্রাথমিকভাবে নিকটবর্তী কেরালা থেকে এবং পরবর্তীকালে আরব থেকে আসা ধর্মপ্রচারক ও বণিকরা এখানে বসতি স্থাপন করেন৷ ১৪৯৮ খ্রিস্টাব্দের আশেপাশে পর্তুগিজ নাবিক ভাস্কো দা গামা দ্বীপপুঞ্জ পরিদর্শনে আসেন। ষোড়শ শতাব্দীর মাঝামাঝি সময়ে লাক্ষা মিনিকয় আমিনদিভি এই তিন শ্রেণীর দ্বীপপুঞ্জের সমস্ত অধিবাসী পর্তুগিজ আধিপত্য থেকে নিজেদের রক্ষা করার জন্য আরক্কাল সাম্রাজ্যের প্রতি আনুগত্য দেখায় ও তাদের জায়গীর-এ পরিণত হয়।
আরো পরে অষ্টাদশ শতাব্দী শুরুর দিকে আমিনদিভি দ্বীপপুঞ্জে বসবাসকারীদের উপর ব্যবসায়িক স্বার্থে জোর পূর্বক নারকেলের ছোবড়া থেকে দড়ি উৎপাদন শিল্প চাপিয়ে দেওয়া হয়। এর বিদ্রোহ করে উত্তর দিকের দ্বীপপুঞ্জ ১৭৮৪ খ্রিস্টাব্দে মহীশূরের রাজা টিপু সুলতানের শরণাপন্ন হয়। আবার দক্ষিণ দিকের দ্বীপপুঞ্জ পূর্বের মতোই কণ্ণনূর তথা আরক্কালের অনুগত রয়ে যায় যা পরবর্তীকালে কণ্ণনূর দ্বীপপুঞ্জ নামে পরিচিত হয়।
১৭৯২ খ্রিস্টাব্দে তৃতীয় চতুর্থ ইঙ্গ-মহীশূর যুদ্ধে টিপু সুলতানের পরাজয় হলে ফলস্বরূপ ব্রিটিল বাহিনী শ্রীরঙ্গপত্তমের দখলের মাধ্যমে আমিনদিভি দ্বীপপুঞ্জকে ব্রিটিশ ইস্ট ইন্ডিয়া কোম্পানির সাম্রাজ্যের অন্তর্ভুক্ত করে। ১৭৯৯ খ্রিস্টাব্দে আমিনদিভি শ্রেণীর দ্বীপপুঞ্জকে ব্রিটিশ ভারতের মাদ্রাজ প্রেসিডেন্সীর দক্ষিণ কানাড়া জেলার অন্তর্ভুক্ত করা হয়। এরপর থেকে এই দ্বীপপুঞ্জ দক্ষিণ কানাড়া দ্বীপপুঞ্জ নামে পরিচিতি পায়।
আর্-রাহীকুল মাখতূম
আর্‌-রাহীকুল মাখতূম (আরবি/উর্দূতে: الرحيق المختوم ; অর্থ: মোহরাঙ্কিত জান্নাতী সুধা) আরবি এবং উর্দু ভাষায় সফিউর রহমান মোবারকপুরী রচিত মুসলমানদের নবী মুহাম্মদের জীবনীগ্রন্থ। আধুনিক যুগে ইসলামের নবী মুহাম্মদেরর জীবনী নিয়ে আরবি ভাষায় লেখা অন্যতম একটি সিরাত গ্রন্থ। আরবি বইটি ১৯৭৯ সালে রাবেতায়ে আলাম আল ইসলামি কর্তৃক আয়োজিত মুহাম্মদের জীবনীর উপর আয়োজিত প্রথম উন্মুক্ত সিরাত গ্রন্থ প্রতিযোগিতায় ১১৮৭টি পাণ্ডুলিপির মধ্যে প্রথম স্থান অধিকার করে। এ গ্রন্থটি মূলতঃ সিরাতের ওপর রচিত অতীতের শত শত গ্রন্থের মৌলিক ও নির্ভরযোগ্য উপাদানের সমন্বয়ে গঠিত। এক কথায় সিরাত সংক্রান্ত বিশাল সংগ্রহশালার একটি নির্যাস গ্রন্থ।
সাহিত্যকর্মের রূপ-রস, সৌন্দর্য, মাধুর্য, শোভনতা, সাবলীলতা ও প্রাঞ্জলতার মধ্যেই নিহিত রয়েছে উক্ত সাহিত্যকর্মের প্রকৃত মূল্য। ‘আর রাহীকুল মাখতূম’ গ্রন্থের সুন্দর ও সাবলীল প্রকাশ ভঙ্গি এবং লেখকের মোহনীয় শক্তি জায়গা করে নিয়েছে বিশ্বে কোটি কোটি মানুষের অন্তরে। পাঠকের কথা বিবেচনায় রেখে লেখক গ্রন্থ রচনার ক্ষেত্রে গ্রন্থের কলেবর অস্বাভাবিক দীর্ঘ করেননি, আবার খুব বেশি সংক্ষিপ্তও করেননি। অথচ এটি একটি পূর্ণাঙ্গ সীরাত গ্রন্থও বটে।
গ্রন্থ রচনায় লেখক ঐতিহাসিক ঘটনাসমূহের ধারাবাহিক বর্ণনা করেছেন এবং সেগুলোর বর্ণনায় তিনি বিভিন্ন অধ্যায়ের শিরোনাম দিয়ে পর্যায়ক্রমিকভাবে বিন্যস্ত করেছেন। যেসব ঘটনার ক্ষেত্রে বিভিন্ন গ্রন্থে মত পার্থক্য রয়েছে সেসব ক্ষেত্রে লেখক সবকিছু পর্যালোচনা করে যেটি সঠিক মনে করেছেন সেটির উল্লেখ করেছেন। যেসব ক্ষেত্রে ভিন্ন মত পোষণকারীদের তথ্য লেখকের কাছে সঠিক মনে হয়নি সেসব ক্ষেত্রে তিনি যুক্তি প্রমাণের ইঙ্গিত প্রদান করেছেন। আবার, তথ্যের উৎস হিসেবে গ্রন্থটিতে লেখক অসংখ্য গ্রন্থের নাম ও পৃষ্ঠা নম্বর উল্লেখ করেছেন।
গ্রন্থের শুরুতে লেখক রাসূল এর আবির্ভাবের পূর্বে পৃথিবীতে বিরাজমান বিভিন্ন অবস্থা ও পরিস্থিতির কথা উল্লেখ করেছেন। আরবের ভৌগোলিক পরিচয়, তৎকালীন সময়ে বিভিন্ন জাতির অবস্থান, আরবের নেতৃত্ব ও শাসন ব্যবস্থা, আরবদের ধর্মীয় বিশ্বাস ও মতবাদ, জাহেলী সমাজের চারিত্রিক, অর্থনৈতিক ও সামাজিক অবস্থার চিত্রাঙ্কনের মাধ্যমে লেখক এ পৃথিবীতে রাসূল  এর আবির্ভাবের গুরুত্ব ও তাৎপর্য অত্যন্ত সুন্দরভাবে ফুটিয়ে তুলেছেন। অতঃপর রাসূল  এর পবিত্র ও সংগ্রামী জীবনের প্রতিচ্ছবির এক অনবদ্য উপস্থাপনা গ্রন্থটিকে করেছে প্রাণবন্ত।
এই জীবনীগ্রন্থে মুহাম্মদ (সাল্লাল্লা-হু 'আলাইহি ওয়া সাল্লাম)-য়ের জীবনের বিভিন্ন পর্যায়ের ঘটনাগুলো তুলে ধরা হয়েছে। রিয়াদভিত্তিক প্রতিষ্ঠান দ্য কুরআন পাবলিশিং এন্ড প্রিন্টিং এর তত্ত্বাবধানে এর সম্পাদনা সম্পন্ন হয়। ১৯৯৯ সালে খাদিজা আখতার রেজায়ী বইটির বাংলা অনুবাদ করেন এবং আল কুরআন একাডেমী পাবলিকেশন্স বইটি প্রকাশ করে। বইটি বাংলা ভাষায় অনূদিত হবার পর অত্যন্ত পাঠক জনপ্রিয়তা লাভ করে। মাত্র পঞ্চান্ন দিনের মাথায় বইটির দ্বিতীয় সংস্করণ সহ এ পর্যন্ত পনের বছরে বইটির একুশটি সংস্করণ বের হয়েছে। পরবর্তীতে তাওহীদ পাবলিকেশন্স বইটির অনুবাদ বের করে। এ প্রকাশনী থেকে অনুবাদ করেছেন আব্দুল খালেক রাহমানী। বইটির নাম রাহিকূল মাখতূম এর অর্থ হল ছিপি আটা বোতল। লেখক এই জীবনীগ্রন্থের নামকরণ করেছেন পবিত্র কুরআনের সূরা মুতাফ্‌ফিফীনের আয়াত ২৫ থেকে । মূল বইটি প্রায় ৬০০ পৃষ্ঠা হলেও বাংলা অনুবাদে ৫৩০ পৃষ্ঠা হয়েছে। বইটির ইংরেজি অনুবাদের নাম The Sealed Nectar.
বিশ্ব সীরাতুন্নাবী প্রতিযোগিতা
১৯৭৬ সালের মার্চ মাসে করাচীতে প্রথম বিশ্ব মুসলিম সীরাত সম্মেলন অনুষ্ঠিত হয়। মক্কার রাবেতায়ে আলাম আল ইসলামি এ সম্মেলনে গুরুত্বপূর্ণ ভূমিকা পালন করে। সম্মেলনের সমাপ্তি অধিবেশনে বিশ্বের সকল লেখকের প্রতি এক অভিনব আহবান জানানো হয়। রাবেতার পক্ষ থেকে প্রচারিত এই আহবানে বিশ্বের জীবন্ত ভাষাসমূহে রসূলে মকবুল সাল্লাল্লাহু আলাইহি ওয়া সাল্লামের জীবনী রচনার কথা বলা হয়। এ প্রতিযোগিতায় বিজয়ীদের প্রথম পাঁচজনকে পুরস্কার দেয়া হবে বলেও জানানো হয়। পুরস্কারের পরিমাণ যথাক্রমে ৫০, ৪০, ৩০, ২০ ও ১০ হাজার সৌদি রিয়াল। রাবেতায়ে আলামে ইসলামির সরকারি মুখপত্র আখতার আল আলামুল ইসলামি পত্রিকার কয়েকটি সংখ্যায় প্রতিযোগিতার ঘোষণা প্রকাশ করা হয়। রাবেতার ঘোষণার পর ১১৮২টি পাণ্ডুলিপি জমা পড়ে। চূড়ান্ত বাছাইয়ের জন্য সুনির্বাচিত একটি কমিটির ওপর দায়িত্ব দেয়া হয়। এ কমিটির চেয়ারম্যান ছিলেন শিক্ষামন্ত্রী শেখ হাসান ইবনে আবদুল্লাহ আল শেখ। কমিটির সদস্যরা ছিলেন জেদ্দা বিশ্ববিদ্যালয়ের শরীয়ত বিভাগের শিক্ষক সীরাতুন্নবী ও ইসলামের ইতিহাস বিশেষজ্ঞ। তাদের নাম নিম্নরূপ, ডক্টর ইবরাহীম আলী সউত, ডক্টর আবদুর রহমান ফাহমি মোহাম্মদ, ডক্টর মোহাম্মদ সাঈদ সিদ্দিকী, ডক্টর ফিকরি আহমদ ওকায, ডক্টর আহমদ সাইয়েদ দারাজ, ডক্টর ফায়েক বকর সওয়াফ, ডক্টর শাকের মাহমুদ আবদুল মোনয়েম, ডক্টর আবদুল ফাত্তাহ মনসুর। এ কমিটির বিশেষজ্ঞরা পর্যায়ক্রমিক বাছাইয়ের পর এই ৫টি পান্ডুলিপির্ জন্য পাঁচজনকে পুরস্কার পাওয়ার উপযুক্ত ঘোষণা করেন। ১. আর রাহীকুল মাখতুম, (আরবি) ছফিউর রহমান মোবারকপুরী, জামেয়া সালাফিয়া, বেনারস, ভারত-প্রথম ২. খাতামুন নবীইঈন (ইংরেজি) ডক্টর মাজেদ আলী খান, জামেয়া মিল্লিয়া ইসলামিয়া-দিল্লী, ভারত-দ্বিতীয়, ৩. পয়গাম্বরে আযম ওয়া আখের (উর্দু) ডক্টর নাসির আহমদ নাসের, ভাইস চ্যান্সেলর জামেয়া ইসলামিয়া, ভাওয়ালপুর, পাকিস্তান-তৃতীয়, ৪. মোনতাকাউন নকুল ফী সিরাতে আযামির রসূল (আরবি) শেখ হামেদ মাহমুদ ইবনে মোহাম্মদ মনসুর লেমুদ, জিজাহ মিসর-চতুর্থ, ৫. সীরাতুন নবীইল হাদীইর রহমত (আরবি) ওস্তাদ আবদুস সালাম হাসেম হাফেজ, মদিনা মুনাওয়ারা সউদী আরব-পঞ্চম।
প্রকাশনা এবং অনুবাদ
‘আর রাহীকুল মাখতূম’ গ্রন্থটির বিশ্বব্যাপী আলোচিত ও প্রশংসিত হওয়া এবং অস্বাভাবিক জনপ্রিয়তার কথা বিবেচনা করে সর্বপ্রথম খাদিজা আখতার রেজায়ী বাংলা ভাষা-ভাষীদের জন্য গ্রন্থটির বাংলা অনুবাদ করেছেন। অনুবাদ গ্রন্থটি প্রকাশ করেছে আল কোরআন একাডেমী লন্ডন।
জীবনীগ্রন্হটি বিশ্ব মুসলিম লিগসহ অন্যান্য সংগঠনও প্রকাশ করে। দারুস সালাম পাবলিকেশন্স লেখকের সম্মতিক্রমে বইটির ইংরেজি অনুবাদ প্রকাশ করে। লেখকের তত্ত্বাবধানে বইটির বাংলা অনুবাদ লেখকের অনুমোদন নিয়ে বাংলাদেশে ছাপাচ্ছে তাওহিদ পাবলিকেশন্স। এই জীবনীগ্রন্হের সকল ভাষার সংষ্করণ লেখকের উত্তরাধিকার কর্তৃক সংরক্ষিত।
বজলু মিয়া
শহীদ বজলু মিয়া (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
শহীদ বজলু মিয়ার জন্ম কুমিল্লা জেলার সদর উপজেলার আমড়াতলী ইউনিয়নের বানাশোয়া গ্রামে। তার বাবার নাম ওসমান আলী এবং মায়ের নাম কুলসুম আকতার। তার স্ত্রীর নাম অপলা খাতুন। তাদের এক মেয়ে।
মুক্তিযুদ্ধে ভূমিকা
মুক্তিযুদ্ধের চূড়ান্ত পর্যায়ে ১৯৭১ সালের ৯ ডিসেম্বর চাঁদপুর মুক্ত হয়। এরপর মুক্তি ও মিত্রবাহিনীর সমন্বয়ে গড়া যৌথ বাহিনী রাজধানী ঢাকার দিকে অগ্রসর হতে থাকে। যৌথ বাহিনী মুদাফফরগঞ্জ-বরুড়া-দাউদকান্দি রুট ধরে ১৩ ডিসেম্বর দাউদকান্দি পৌঁছায়। এরপর বজলু মিয়াসহ একদল মুক্তিযোদ্ধা মেঘনা নদী অতিক্রম করে শীতলক্ষ্যা নদীর পূর্ব পারে সমবেত হন। তাদের নেতৃত্বে ছিলেন মেহবুবুর রহমান (বীর উত্তম)। শীতলক্ষ্যা নদীর পশ্চিম পারে কুড়িপাড়ায় ছিল পাকিস্তান সেনাবাহিনীর শক্ত এক প্রতিরক্ষা। এর অবস্থান ডেমরা-নারায়ণগঞ্জের মাঝামাঝি। ১৫ ডিসেম্বর কুড়িপাড়ায় পাকিস্তান সেনাবাহিনীর সঙ্গে যৌথ বাহিনীর রক্তক্ষয়ী এক যুদ্ধ সংঘটিত হয়। কয়েক ঘণ্টা ধরে যুদ্ধ চলে। ১৬ ডিসেম্বর সকাল হওয়ার আগে কুড়িপাড়া মুক্ত হয়। এই যুদ্ধে মুক্তিবাহিনীর বজলু মিয়াসহ দু-তিনজন এবং মিত্রবাহিনীর কয়েকজন সদস্য প্রাণ হারান। পাকিস্তান সেনাবাহিনীর যে দল কুড়িপাড়ায় ছিল, তারা ছিল অত্যন্ত দুর্ধর্ষ প্রকৃতির। অনমনীয় ছিল তাদের মনোভাব। সাহসিকতার সঙ্গে তারা যৌথ বাহিনীর আক্রমণ প্রতিহত করে। মিত্রবাহিনীর ব্যাপক আর্টিলারির গোলাবর্ষণেও কোনোভাবে কাবু করা যায়নি। প্রচুর ক্ষয়ক্ষতি স্বীকার করেও তারা মাটি কামড়ে পড়ে ছিল। পাকিস্তানি সেনাবাহিনীর প্রতিরক্ষা ভেদ করার জন্য যৌথ বাহিনী পরে তাদের যুদ্ধকৌশল পাল্টায়। এতে যথেষ্ট সফলতা অর্জিত হয়। নতুন যুদ্ধকৌশল অনুযায়ী প্রথমে মুক্তিবাহিনীর দল কয়েকটি উপদলে বিভক্ত হয়ে পাকিস্তানিদের ওপর ঝাঁপিয়ে পড়ে। মুক্তিযোদ্ধাদের বীরত্ব ও সাহসে পাকিস্তান সেনাবাহিনীর প্রতিরক্ষা নড়বড়ে হয়ে পড়ে। এই সুযোগে মিত্রবাহিনী সাঁড়াশি আক্রমণ চালায়। এরপর পাকিস্তানিদের সকল প্রতিরোধ ভেঙে পড়ে। হতাহত হয় অনেক পাকিস্তানি সেনা। জীবিতদের বেশির ভাগ আত্মসমর্পণ করে। কয়েকজন পালিয়ে যায়। মুক্ত হয় কুড়িপাড়া। এই যুদ্ধে বজলু মিয়া ও তার কয়েকজন সহযোদ্ধা অসাধারণ বীরত্ব প্রদর্শন করেন। কিন্তু স্বাধীনতার লাল সূর্য দেখার সৌভাগ্য বজলু মিয়ার হয়নি। যুদ্ধের একপর্যায়ে তিনি নিজের জীবনের মায়া ত্যাগ করে পাকিস্তানি প্রতিরক্ষার মধ্যে ঢুকে পড়ে আক্রমণ চালান। এতে হতাহত হয় তিন-চারজন পাকিস্তানি সেনা। প্রতিরোধরত পাকিস্তানি সেনারা তার সাহসিকতায় হকচকিত হয়ে পড়ে। অবশ্য তারা নিজেদের দ্রুতই সামলিয়ে নেয় এবং তাকে লক্ষ্য করে পাল্টা গুলিবর্ষণ শুরু করে। একঝাঁক গুলি ছুটে আসে তার দিকে। গুলিবিদ্ধ হয়ে মাটিতে লুটিয়ে পড়েন তিনি। নিমেষে বেরিয়ে যায় তার জীবনপ্রদীপ। যুদ্ধ শেষে সহযোদ্ধারা বজলু মিয়াকে সমাহিত করেন কুড়িপাড়াতেই। তখন তার সমাধি চিহ্নিত ছিল। কিন্তু সেই সমাধি সংরক্ষণ না করায় স্বাধীনতার পর বিলীন হয়ে গেছে।
বিমলা ড্যাং
বিমলা ড্যাং (১৯২৬–২০০৯) ছিলেন ভারতীয় সমাজ সেবী ও রাজনীতিবিদ। তিনি, সততা এবং অখণ্ডতার মূল্য অনুসরণ করে তৈরী রাজনীতির একটি ধারা, ড্যাং স্কুল অফ পলিটিক্স উপস্থাপনা করার জন্য পরিচিত হয়ে আছেন। তিনি ভারতীয় কমিউনিস্ট পার্টির একজন নেতা এবং পাঞ্জাব বিধান সভা সদস্য ছিলেন, অমৃতসর পশ্চিম ছিল তার নির্বাচনী এলাকা। তিনি যে সংস্থাগুলির সহপ্রতিষ্ঠাতা ছিলেন, তার মধ্যে দুটি হল, পাঞ্জাব স্ত্রী সভা এবং পাঞ্জাব স্ত্রী সভা ত্রাণ ট্রাস্ট। ১৯৭০ এবং ৮০র পাঞ্জাব বিদ্রোহের সময় মৃত পিতামাতার শিশুদের শিক্ষা প্রদান করত এই ট্রাস্ট। ১৯৯১ সালে ভারত সরকার তাকে চতুর্থ সর্বোচ্চ বেসামরিক সম্মান পদ্মশ্রী প্রদান করেছিল।
জীবনী
বিমলা ড্যাং, বিবাহ-পূর্ব নাম বিমলা বাকায়া,১৯২৬ সালের ২৬শে ডিসেম্বর, ব্রিটিশ ভারতের লাহোর অঞ্চলে, একটি কাশ্মীরি পরিবারে জন্মগ্রহণ করেন এবং স্থানীয় বিদ্যালয়ে তার প্রাথমিক শিক্ষা জীবন শুরু হয়। তিনি লাহোর ছাত্র ইউনিয়নের সদস্য হয়ে জীবনের প্রথম দিকেই ছাত্র রাজনীতিতে জড়িয়ে পড়েন। মুম্বাইয়ের উইলসন কলেজ থেকে তিনি স্নাতক হন, সে সময়েও ছাত্র রাজনীতিতে তার অংশগ্রহণ অব্যাহত ছিল। সারা ভারত ছাত্র পরিষদের (এ আই এস এফ) একটি প্রতিনিধিদল, রাজ্য পরিদর্শন করেছিল এবং বাংলার পঞ্চাশের মন্বন্তরের এর ত্রাণ কাজে হাত লাগিয়েছিল, তিনি এই দলের অংশ ছিলেন। তিনি, ১৯৪৩ সালে, বোম্বেতে অনুষ্ঠিত ভারতীয় কমিউনিস্ট পার্টির প্রথম পার্টি কংগ্রেসে যোগ দেন। পরে, তিনি পূর্বকালীন চেকোস্লোভাকিয়ার রাজধানী প্রাগ চলে যান এবং ইন্টারন্যাশনাল স্টুডেন্টস ইউনিয়নে (আইএসইউ) যোগ দেন। তিনি কয়েক বছর সেখানে প্রতিষ্ঠানের কাজকর্মের সঙ্গে জড়িত থাকেন।
ভারতে ফিরে আসার আগেই, ১৯৪৬ সালে, পূর্বকালীন বোম্বেতে তার বড় ভাই, কবি শশী বাকায়ার মৃত্যু হয়। ভারতে আসার পর, একজন সাংবাদিক হিসাবে, তিনি বিভিন্ন প্রকাশনা সংস্থার জন্য কাজ করতে থাকেন। ১৯৫২ সালের এপ্রিল মাসে তিনি সত্যপাল ড্যাংকে বিয়ে করেন, তার স্বামী কমিউনিস্ট আদর্শে অনুপ্রাণিত ছিলেন এবং তারা লাহোর থেকেই একে অপরের পরিচিতি ছিলেন। তারা অমৃতসরের নিকটবর্তী ছেহরতা সাহিব নামক একটি ছোট শহরে বসবাস শুরু করেন। তারা এখানেও এলাকার উন্নয়নের জন্য তাদের সামাজিক ও রাজনৈতিক কাজ চালিয়ে যান। দম্পতিটি বেশ কয়েকবার শহরটির পৌর পরিষদের প্রধান পদ অলংকৃত করেন, বিমলা ড্যাং ১৯৬৮ থেকে ১৯৭৮ পর্যন্ত ছেহরতা পৌর কমিটির প্রধান ছিলেন।  এই ছোট শহরটিকে পাঞ্জাবের একটি আদর্শ শহরে রূপান্তরিত করার কৃতিত্ব তাকেই দেওয়া যায়। পৌরসভা কমিটির প্রধান হিসেবে, বিমলা ড্যাং এর সময়কালেই পাঞ্জাব রাজ্যের প্রথম ক্রেশটি (শিশুর তত্ত্বাবধান করার জন্য প্রতিষ্ঠান) ছেহরতায় তৈরী হয়। ১৯৫৪ সালে তিনি পাঞ্জাব স্ত্রী সভা এবং সভার নিশ্চিত আশ্রয়ে একটি ত্রাণ ট্রাস্ট পাঞ্জাব স্ত্রী সভা ত্রাণ ট্রাস্ট এর সহপ্রতিষ্ঠা করেন। যুদ্ধের শিকার শিশুদের শিক্ষার জন্য এই ট্রাস্টটি কাজ করত। ১৯৭০ এর দশকে পাঞ্জাব দাঙ্গার সময় এবং পরেও এই সভা ও ট্রাস্ট সক্রিয় ছিল। ১৯৯০ এর দশক অবধি, শিশুদের শিক্ষার জন্য এরা সাহায্য করত।
ভারত সরকার ১৯৯১ সালে, প্রজাতন্ত্র দিবস সম্মাননা তালিকায়, অসামরিক পুরস্কার পদ্মশ্রীর জন্য তার নাম অন্তর্ভুক্ত করে। পরের বছর, তিনি ১৯৯২ পাঞ্জাব বিধান সভা নির্বাচনে প্রতিদ্বন্দ্বিতা করেন, এবং অমৃতসর পশ্চিম নির্বাচনী এলাকা থেকে জেতেন। তিনি ভারতীয় মহিলা জাতীয় ফেডারেশনের একজন কর্মী ছিলেন, এবং ভারতীয় কমিউনিস্ট পার্টির জাতীয় পরিষদের সদস্য হিসাবে দায়িত্ব পালন করেন। বয়স হয়ে যাবার কারণে কাউন্সিল থেকে তার স্বেচ্ছাবসর পর্যন্ত তিনি কাজ করে গেছেন। অবশ্য, তিনি পাঞ্জাব স্ত্রী সভা এবং, ১৯৯৭ সালে প্রতিষ্ঠিত একটি এনজিও, ভারত রত্ন পুরস্কারপ্রাপ্ত অরুণা আসফ আলীর নামে তৈরী অরুণা আসফ আলী স্মারক ট্রাস্টের সাথে যুক্ত থেকে সামাজিক কাজকর্ম চালিয়ে যান।
বিমলা ও সত্যপাল ড্যাং পার্টি অফিসেই থাকতেন এবং তারা নিজেরা কোন সন্তান গ্রহণ করেন নি। ২০০৯ সালে আন্তর্জাতিক শ্রমিক দিবসে দলের ছেহরতা অফিসে পতাকা উত্তোলন অনুষ্ঠানে অংশগ্রহণের পর বিমলা ড্যাং অসুস্থ হয়ে পড়েন, এবং দশ দিন পর ১০ই মে ২০০৯ সালে ৮৩ বছর বয়সে তার মৃত্যু হয়। তার স্বামী আরও চার বছর বেঁচে ছিলেন। তার আত্মজীবনী, ফ্র্যাগমেন্টস অফ অ্যান অটোবায়োগ্রাফি, তার মৃত্যুর দু' বছর আগে প্রকাশিত হয়েছিল। বইটি সম্পাদনা করেন তার বড় ভাই, জওহরলাল নেহরু বিশ্ববিদ্যালয়ের রুশ ভাষার প্রাক্তন অধ্যাপক রবি এম. বাকায়া।
জয়নগরের মোয়া
জয়নগরের মোয়া হল কনকচূড় ধানের খই, খেজুর গুড় ও গাওয়া ঘিয়ের তৈরী একটি অতি জনপ্রিয় মোয়া জাতীয় মিষ্টান্ন। ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার জয়নগর শহর এই মিষ্টান্নটির জন্য খুব বিখ্যাত। জয়নগর শহরের পূর্ণচন্দ্র ঘোষ ওরফে বুঁচকিবাবু এবং নিত্যগোপাল সরকারকে জয়নগরের মোয়ার বাণিজ্যিক বিপণনের পথিকৃৎ বলে ধরা হয়। পরবর্তীতে কলকাতা সহ সমগ্র দক্ষিণবঙ্গেই এটির জনপ্রিয়তা বৃদ্ধি পায়। এটি একটি জনপ্রিয় মরসুমী (শীতকালীন) মিষ্টান্ন। মাঝে মাঝে এতে সহজলভ্য উপাদান ও সুগন্ধিও যুক্ত করা হয়। এই মোয়া শিল্পের সাথে কলকাতার দক্ষিণ শহরতলির প্রায় এক লক্ষ মানুষ জড়িত।
ইতিহাস
জনশ্রুতি অনুসারে জয়নগরের মোয়ার আবিষ্কারক হল জয়নগর শহরের নিকটবর্তী বহরু গ্রামের জনৈক যামিনীবুড়ো। একটি অনুষ্ঠানে তিনি নিজের খেতে উৎপাদিত কনকচূড় ধানের খই ও নলেন গুড় দিয়ে মোয়া প্রস্তুত করে পরিবেশন করেন। সেই অনুষ্ঠানে এসেছিলেন যুগাবতার শ্রীচৈতন্যদেব স্বয়ং। তিনি মোয়া খেয়ে খুব সুখ্যাতি করেছিলেন। ক্রমে এই মোয়া জয়নগর শহরে জনপ্রিয় হয়ে ওঠে। জয়নগরের মোয়া প্রস্তুতকারকরা তখন থেকেই ব্যবসায়িক ভিত্তিতে এই মোয়া তৈরী করতে থাকেন। ১৯২৯ সালে জনৈক পূর্ণচন্দ্র ঘোষ ওরফে বুঁচকিবাবু এবং নিত্যগোপাল সরকার জয়নগর শহরে তাদের মোয়া তৈরীর কারখানা ও দোকান স্থাপন করেন।
উপাদান
জয়নগরের মোয়ার প্রধান উপাদান কনকচূড় ধানের খই, নলেন গুড় ও গাওয়া ঘি। এছাড়াও ক্ষীর, পেস্তা, কাজুবাদাম, কিসমিস ও পোস্ত ব্যবহার করা হয়। দক্ষিণ চব্বিশ পরগনা জেলার কুলপি, কাকদ্বীপ ও নামখানা অঞ্চলের প্রায় ৪০০ বিঘা জমিতে কনকচূড় ধানের চাষ হয়। নলেন গুড়ের উৎস খেজুর গাছ। শীতকালে খেজুর গাছ থেকে রস সংগ্রহ করেন শিউলিরা। সব চেয়ে উৎকৃষ্ট মানের রস পাওয়া যায় জিরেন কাঠ অর্থাৎ যে খেজুর গাছকে কয়েকদিন বিশ্রাম দেওয়া হয়েছে এমন গাছ থেকে। জিরেন কাঠ থেকে রস সংগ্রহ করে তিন দিন রাখা হয়। তারপর সেই রস ঢিমে আঁচে জ্বাল দিয়ে তৈরী হয় নলেন গুড়।
বিবরণ
thumb|300px|জয়নগরের মোয়ার ভৌগোলিক উপদর্শন প্রশংসাপত্র
জয়নগরের মোয়া অনেক ধরনের উপাদান যুক্ত করে তৈরি করা হয়। এতে খেজুরের গুড়, কনকচুর খই, এলাচি, পেস্তা-কাজু-কিশমিশ ও গাওয়া ঘি (গরুর দুধে তৈরি) মিশানো হয়। এই মিষ্টি শীতকালে (নভেম্বর থেকে ফেব্রুয়ারিতে) তৈরি করা হয়। সেইসময় জয়নগর শহর ও তার আশেপাশের প্রায় ২৫০ টি মিষ্টির দোকানে জয়নগরের মোয়া তৈরি করা হয়। জয়নগরের মোয়া উৎপাদনে শ্রী কৃষ্ণ মিষ্টান্ন ভাণ্ডার একমাত্র পুরাতন দোকান যা ১৯২৯ সালে জয়নগরের মোয়ার বিক্রয় শুরু করে। এই জয়নগরের মোয়া ভারতের ভৌগোলিক স্বীকৃতি বহন করে।
বর্তমান অবস্থা
বর্তমানে জয়নগরের মোয়া ব্যবসা অন্যান্য মিষ্টির ব্যবসার সাথে খাপ খাওয়াতে ব্যর্থ হচ্ছে এবং এটি অলাভজনক ব্যবসা হিসাবে ধরা হয়। সেখানকার লোকজনের দাবি যে, জয়নগরের মোয়াতে নকল উপাদান ব্যবহার করা হয়। জয়নগরের মোয়া উৎপাদনের উপাদান সমূহ অনেক দুর্লভ হয়ে গেছে কারণ জয়নগরের মোয়া শুধুমাত্র কনকচুর খই দিয়ে তৈরি করার নিয়ম যা বর্তমানে তেমন মাঠ পর্যায়ে উৎপাদন করা হয় না। আর খেজুর গাছের পরিমাণ অনেক কমে গেছে। তাই এটি তৈরিতে নকল / বিকল্প দ্রব্য সামগ্রী ব্যবহার করা হয় যার ফলে জয়নগরের মোয়ার মৌলিকত্ব হারিয়ে যাচ্ছে।
বিতর্ক
সাম্প্রতিককালে জয়নগরের মোয়ার প্রধান দুই উপাদান কনকচূড় ধান ও নলেন গুড়ের উৎপাদন কমে যাওয়ায় জয়নগরের মোয়ার উৎপাদনও কমেছে। জয়নগরের মোয়ার সেই বাজার দখল করেছে সস্তা দামের নকল জয়নগরের মোয়া। নকল মোয়াতে নলেন গুড়ের পরিবর্তে থাকে পায়েস ও রাসায়নিক সুগন্ধী এবং কনকচূড় ধানের খইয়ের পরিবর্তে থাকে নিম্নমানের খই। অসাধু ব্যবসায়ীদের উদ্যোগে নকল জয়নগরের মোয়া তৈরী হচ্ছে খোদ জয়নগর শহরেই এবং তার পাশাপাশি কলকাতার উপকন্ঠে বজবজ, টালিগঞ্জ ও কালীঘাটে। সুদৃশ প্যাকেটে এই নকল মোয়া পাড়ি দিচ্ছে দিল্লী, মুম্বই, চেন্নাই, হায়দ্রাবাদ, বেঙ্গালুরুতে। প্রকৃত জয়নগরের মোয়া প্রস্তুতকারীদের মতে নকল জয়নগরের মোয়া স্বাদে আসল জয়নগরের মোয়ার ধারেকাছেও নয়। কিন্তু সস্তা ও সহজলভ্য হওয়ার কারণে এই নকল মোয়া বাজার দখল করে ফেলেছে। এর ফলে সাধারণ ক্রেতারা প্রকৃত জয়নগরের মোয়ার স্বাদ পাচ্ছেন না। তারা নকল মোয়ার নিকৃষ্ট স্বাদের উপর ভিত্তি করেই জয়নগরের মোয়া সম্বন্ধে নিজেদের মতামত তৈরী করছেন যার ফলে প্রকৃত জয়নগরের মোয়ার সুনাম নষ্ট হচ্ছে। ক্রেতাকে আসল মোয়া সম্বন্ধে সচেতন করতে ২০১৪ সালের জানুয়ারি মাসে বহড়ু হাইস্কুলের মাঠে জয়নগরের মোয়ার মেলা বসে। নকল মোয়ার সাথে পার্থক্য বোঝাতে প্রত্যেকটি স্টলে মোয়ার পাশাপাশি কনকচূড় ধানের খই ও নলেন গুড় রাখা হয়।
আইসিসি বিশ্ব টেস্ট চ্যাম্পিয়নশিপ
ইতিহাস
বেশ কিছু বছর ধরে ক্রিকেট বিশ্বকাপ, আইসিসি চ্যাম্পিয়ন্স ট্রফি, আইসিসি বিশ্ব টুয়েন্টি২০ এবং আইসিসি ইন্টারকন্টিনেন্টাল কাপের আদলে আন্তর্জাতিক ক্রিকেট কাউন্সিল টেস্ট চ্যাম্পিয়নশীপ প্রতিযোগিতা আয়োজন করার চিন্তা করছিল।
পরবর্তীকালে এই প্রতিযোগিতাটি ২০১৯ সালে অনুষ্ঠিত হয় ও ২০১৭ সালে চ্যাম্পিয়ন্স ট্রফি অনুষ্ঠিত হয়। ২০১৯ থেকে ২০২১ পর্যন্ত প্রথম আসর বসেছিল। প্রতিটি টেস্ট সিরিজকে লিগ ম্যাচ হিসেবে ধরে পয়েন্ট প্রদান করা হত। লিগ টেবিলে প্রথম ও দ্বিতীয় স্থানাধিকারী দল ভারত ও নিউজিল্যান্ড ফাইনাল ম্যাচে অংশ নেয়। ফাইনালে নিউজিল্যান্ড, ভারতকে হারিয়ে প্রথমবারের জন্য চ্যাম্পিয়ন হয়।
লাবণ্য ভরদ্বাজ
লাবণ্য ভরদ্বাজ একজন ভারতীয় টেলিভিশন অভিনেতা এবং মডেল। তিনি সর্বাধিক পরিচিত পৌরাণিক টিভি শো মহাভারত-এ সহদেব চরিত্রে অভিনয়ের জন্য।
ব্যক্তিগত জীবন
লাবণ্য ভরদ্বাজ যিনি মহাভারতে সহদেব চরিত্রে অভিনয় করেছেন ইন্দোনেশিয়ায় একটি শো এর শ্যুটিং তার সাথে  ডিডি  ফ্রেসিলা নামে যিনি একজন ইন্দোনেশিয়ার আইনজীবির দেখা হয় এবং  ২০১৬ সালের ৫ই ফেব্রুয়ারি তারা বিবাহ বন্ধনে আবদ্ধ হন।
ধুম ২
ধুম ২ (, ইংরেজি: Dhoom 2, এছাড়াও সংক্ষিপ্ত হিসাবে পরিচিত ডি:২, ডি২ এবং ধুম ২: ব্যাক ইন এ্যকশন) যশ রাজ ফিল্মসের ব্যানারে সঞ্জয় গাধবি কর্তৃক পরিচালিত, আদিত্য চোপড়া এবং যশ চোপড়া প্রযোজিত ২০০৬ সালের বলিউড অ্যাকশন চলচ্চিত্র।
ভারতী শর্মা
থাম্ব|ভারতী শর্মা ভারতী শর্মা (জন্ম: ১৫ ই অক্টোবর ১৯৬১) হলেন একজন ভারতীয় নাট্য পরিচালিকা, অভিনেত্রী এবং শিক্ষিকা। তিনি দিল্লি বিশ্ববিদ্যালয় থেকে এমএ (হিন্দি) এবং রাষ্ট্রীয় নাট্য বিদ্যালয় থেকে স্নাতক (১৯৮৭) ডিগ্রি অর্জন করেছিলেন। তার নাটকগুলো ভারতীয় পৌরাণিক ও দার্শনিক বিভিন্ন বিষয়বস্তু, ঐতিহাসিক, বাস্তববাদী, পরীক্ষামূলক, নারী-পুরুষ সম্পর্কের উপর ভিত্তি করে রচিত।
কর্মজীবন
ভারতী শর্মা ১৯৮৭ সালে রাষ্ট্রীয় নাট্য বিদ্যালয় থেকে স্নাতক শেষ করার পরে বিপিন কুমার এবং আরও কয়েকজন স্নাতকদের সাথে ক্ষিতিজ থিয়েটার সোসাইটি প্রতিষ্ঠা করেছিলেন। তিনি ৫০ টিরও বেশি নাটকে অভিনয় করেছেন এবং ৩৫ টিরও বেশি নাটক পরিচালনা করেছেন।
ত্রুটিসীমা
থাম্ব|বিভিন্ন ত্রুটিসীমার লেখচিত্র ত্রুটিসীমা পরিসংখ্যানের একটি পরিভাষা যেখানে কোনো জরিপের ফলাফলের অনাকাঙ্ক্ষিত উদাহরণত্রুটিকে প্রকাশ করা হয়। ত্রুটিসীমা যত বেশি হবে, কোনো একটি জনগোষ্ঠীর উপর করা জরিপের ফলাফলকে কোনো একটি ভোটের মাধ্যমে প্রকাশ করতে পারার সক্ষমতা তত কম হবে। ত্রুটিসীমা ধনাত্বক হবে যখন পুরো জনসংখ্যার উদাহরণ অসম্পূর্ণ হবে এবং পরিমাপটির ভেদাঙ্ক ধনাত্বক হবে, এবং তখন বলা হয় পরিমাপটি ভেদনশীল।
ত্রুটিসীমা পরিভাষাটি জরিপের বাইরেও পরিমাপকৃত বস্তুর পর্যবেক্ষণত্রুটি বোঝাতে ব্যবহার করা হয়।
নির্দিষ্ট ও বিশেষ ত্রুটিসীমা
যদি কোনো জরিপের বিভিন্ন শতকরা ফলাফল(উদাহরণস্বরূপ, যদি জরিপটি একটি বহুনির্বাচনী আচরণ পরিমাপ করে), যে ফলাফলটির ফলাফল ৫০ শতাংশের কাছাকাছি হবে তার ত্রুটিসীমা হবে সবচেয়ে বেশি। সাধারণত, এই সংখ্যাটিকেই সমগ্র জরিপের ত্রুটিসীমা হিসেবে দেখানো হয়।
আর্গ-ই বাম
আর্গ-ই বাম, দক্ষিণ-পূর্ব ইরানের কের্মন প্রদেশের বাম শহরে অবস্থিত বিশ্বের বৃহত্তম অ্যাডোব ভবন। পুরো ভবনটি ছিল একটি বৃহৎ কেল্লা যার মধ্যে দুর্গ ছিল, কিন্তু দুর্গটির ধ্বংসাবশেষের প্রাধান্য থাকায় পুরো দুর্গটি বর্তমানে বাম দুর্গ নামে পরিচিত।
ইউনেস্কো কর্তৃক বিশ্ব ঐতিহ্যবাহী স্থান "বাম এবং এর সাংস্কৃতিক ভূদৃশ্যের" অংশ হিসাবে তালিকাভুক্ত, স্থানটি অন্তত হাখমানেশি সাম্রাজ্যের (খ্রিস্টপূর্ব ষষ্ঠ থেকে চতুর্থ শতাব্দী) ইতিহাস ধারণ করে। রেশম পথ এবং অন্যান্য গুরুত্বপূর্ণ বাণিজ্য পথের চৌরাস্তা হিসেবে এবং রেশম ও সুতি বস্ত্রের উৎপাদক হিসেবে এই দুর্গটি সপ্তম থেকে একাদশ শতাব্দীর মধ্যে গুরুত্ব পেয়েছিল।
সংক্ষিপ্ত ইতিহাস
পার্থিয়ান শাসনামলে, দুর্গটি সম্প্রসারিত করা হয়েছিল এবং আর্গ-ই-বাম দুর্গে পরিণত করা হয়। "বাম এবং ইরানে শহুরে বন্দোবস্ত এবং পরিকল্পনার সংক্ষিপ্ত ইতিহাস" শিরোনামের একটি তুলনামূলক অধ্যয়ন এই সিদ্ধান্তে পৌঁছেছে যে বাম শহরের অপরিহার্য মূল অংশ এবং গভর্নর বিভাগের পার্থিয়ান যুগে নির্মিত হয়েছিল। সাসানিয়দের অধীনে, দুর্গটি আর্দেশির বাবাকান দখল করেছিলেন। ২২৪ এবং ৬৩৭ খ্রিস্টাব্দের মধ্যে নতুন দুর্গ এবং প্রাচীর নির্মিত হয়েছিল।
৬৪৫ খ্রিস্টাব্দে, আরবদের দ্বারা কের্মন অঞ্চল জয় করা হয়েছিল এবং আর্গ-ই-বাম সম্ভবত যুদ্ধের সময় ক্ষতির সম্মুখীন হয়েছিল। আরব কমান্ডারদের মধ্যে একজন আল-রসূল মসজিদ প্রতিষ্ঠা করেছিলেন, যেটি প্রাথমিক ইসলামি যুগে ইরানে নির্মিত প্রথম মসজিদগুলির মধ্যে একটি। ৬৫৬ খ্রিস্টাব্দে আলীর কাছে পরাজিত মুসলমানদের একটি খাওয়ারিজ দল কের্মন ও বামে পালিয়ে আসে এবং এখানে আর্গ-ই-বামে তাদের বসতি স্থাপন করেছিল। ৮৬৯ খ্রিস্টাব্দে, ইয়াকুব ইবনুল লায়থ আল-সাফার আব্বাসীয়দের সাথে যুদ্ধ করছিলেন, এবং তিনি খাওয়ারিজদের পরাজিত করে আর্গ-ই-বাম দখল করে নেন। এটি তখন তার স্থায়ী বেস ক্যাম্পে পরিণত হয়। দশম শতাব্দীতে ইসলামি লেখকরা প্রথমবারের মতো বামের নাম উল্লেখ করেছিলেন। এই লেখকদের মতে, বাম তখন একটি সুপ্রতিষ্ঠিত বাজারের স্থান ছিল যার চারপাশে বিস্তৃত কৃষি এলাকা ছিল। শহরটি তার মার্জিত ও রুচিশীল সুতি কাপড়, এটির অনুমিত দুর্ভেদ্য দুর্গ, ব্যস্ত বাজার এবং এর খেজুর গাছের জন্য বিখ্যাত ছিল।
ইরানে মঙ্গোল আক্রমণের পর, বাম এবং কের্মন অঞ্চল কারাখাতাইয়ান রাজবংশের কাছে হস্তান্তর করা হয়েছিল, যারা ১২৪০ থেকে ১৩৬৩ খ্রিস্টাব্দ পর্যন্ত এই অঞ্চল শাসন করেছিল। বাম মশলা পথের একটি কৌশলগত অবস্থান থেকে উপকৃত হয়েছে, এই অঞ্চলটিকে রেশম পথের সাথে সংযুক্ত করেছে। শহরটি রেশম কীট প্রজনন এবং একটি সমৃদ্ধ রেশম শিল্পের জন্য বিখ্যাত ছিল।
সফবীয় শাসনামলে, ১৫০২ থেকে ১৭২২ সাল পর্যন্ত, ইরান একটি আপেক্ষিক শান্ত ও স্থিতিশীলতার মধ্য দিয়ে গেছে। আর্গ-ই-বাম দেশের বাকি অংশের পাশাপাশি যথেষ্ট উন্নত ছিল। ফোর সিজন প্রাসাদটি এই সময়ে নির্মিত হয়েছিল। সফবীয় শাসনামলের শেষের দিকে, কাজার রাজবংশের প্রতিষ্ঠাতা আগা মোহাম্মদ খান আর্গ-ই-বাম জয় করেছিলেন, যিনি আফগানী ও বেলুচি অনুপ্রবেশকে প্রতিহত করার জন্য দুর্গটিকে একটি কৌশলগত পয়েন্ট হিসাবে ব্যবহার করেছিলেন এবং এইভাবে এটিকে সামরিক কমপ্লেক্সে পরিণত করেছিলেন। ১৮৩৯ সালে, নিজারি ইসমাইলি সম্প্রদায়ের ইমাম প্রথম আগা খান, মোহাম্মদ শাহ কাজরের বিরুদ্ধে উঠে আসেন এবং আর্গ-ই-বামে আশ্রয় নেন, যতক্ষণ না যুবরাজ ফিরোজ মির্জা, যিনি পরে ফরমান ফরমা (শাসকদের শাসক) নামে পরিচিত হন, তাকে গ্রেফতার করে। আর্গ-ই-বামের দেয়ালের মধ্যে ক্রমবর্ধমান সামরিক উপস্থিতি ধীরে ধীরে লোকেদের প্রাচীরের সীমানার বাইরে বসতি স্থাপন করতে পরিচালিত করে। ১৮৮০ সালে, ফিরোজ মির্জা লিখেছিলেন যে, দুর্গ এলাকায় শুধুমাত্র সামরিক কর্মীরা বসবাস করছিলেন এবং তিনি দুর্গের পাদদেশে থাকা পুরানো এবং পরিত্যক্ত শহরটি ভেঙে ফেলার পরামর্শ দেন এবং এলাকাটিকে একটি বাগানে পরিণত করার প্রস্তাবনা দেন। ১৯০০ সালে, নতুন শহর বামের নির্মাণ শুরু হয় এবং লোকেরা ধীরে ধীরে পুরানো বাম ছেড়ে চলে যায়।
১৯৩২ সাল পর্যন্ত দুর্গটি একটি গ্যারিসন (সৈন্য সরবরাহ স্থান) হিসাবে ব্যবহৃত হয়েছিল; যদিও তারপর থেকে, গ্যারিসন এবং পুরানো শহর পরিত্যক্ত হয়েছে। ১৯৫৩ সালে, স্থানটি জাতীয় গুরুত্বপূর্ণ ঐতিহাসিক স্থান হিসাবে স্বীকৃতি লাভ করে এবং ধীরে ধীরে সংরক্ষণ ও পুনরুদ্ধারের প্রক্রিয়া শুরু হয়। যদিও, বেশিরভাগ কাজ ১৯৭৩ সাল থেকে সম্পাদিত হয়েছিল।
১৯৭৯ সালে ইসলামি বিপ্লবের পর, আর্গ-ই-বামকে ইরানের সাংস্কৃতিক ঐতিহ্য সংস্থার (আইসিএইচও) দায়িত্বে রাখা হয়। ১৯৯৩ সালে, দুর্গটিকে সাংস্কৃতিক ঐতিহ্য সংস্থার অন্যতম গুরুত্বপূর্ণ প্রকল্প হিসাবে মনোনীত করা হয়েছিল।
নাগপুরের কমলালেবু
নাগপুর অরেঞ্জ হল এক ধরনের কমলা যা ভারতের মহারাষ্ট্রের নাগপুরে জন্মায় । এই কমলাগুলি বেশ রসালো ও মিষ্টি কোয়া যুক্ত । এজন্য নাগপুর শহরকে কমলার শহরও বলা হয় । ২০১৪ সালে নাগপুরের কমলা ভারতের ভৌগোলিক ইঙ্গিত হিসাবে বেশ প্রভাব ফেলেছিল ।
ক্যালিফোর্নিয়া বিশ্ববিদ্যালয়, সান্তা বারবারা
ক্যালিফোর্নিয়া বিশ্ববিদ্যালয়, সান্তা বারবারা একটি পাবলিক বিশ্ববিদ্যালয়। এটি ১০২২ একর জমির উপর অবস্থিত। এই বিশ্ববিদ্যালয়টি ৮৭টি উপস্নাতক ও ৫৫টি স্নাতক ডিগ্রি প্রদান করে।
সানি আবাচা
জেনারেল সানি আবাচা (২০ই সেপ্টেম্বর, ১৯৪৩ - ৮ই জুন, ১৯৯৮) নাইজেরিয়ার একজন প্রাক্তন সামরিক প্রশাসক।
আবাচা হাউসা গোত্রের কান উপগোত্রে জন্মগ্রহণ করেন। তিনি স্থানীয় সরকারি কলেজে শিক্ষাগ্রহণের পর ১৯৬২ সালে সামরিক বাহিনীতে যোগ দেন। ১৯৮৪ সালে তিনি পদোন্নতিসূত্রে মেজর জেনারেল পদে উন্নীত হন এবং সেসময় ক্ষমতাসীন সুপ্রিম মিলিটারি কাউন্সিলের (১৯৮৪-১৯৮৫) একজন সদস্য ছিলেন। তিনি বাবাংগিদার ঘনিষ্ঠ সহযোগী ছিলেন। ১৯৮৫ সালে বাবাংগিদার ক্যুতে তিনি সমর্থন দেন এবং ফলশ্রুতিতে সেনাপ্রধান পদলাভ করেন। ১৯৯০ সালে তাকে প্রতিরক্ষা মন্ত্রী করা হয়। ১৯৯৩ সালে আবিওলার বিরুদ্ধে বাবাংগিদার নির্বাচনী পরাজয়ের পর তিনি নাইজেরিয়ার সবচেয়ে প্রভাবশালী ব্যক্তিতে পরিণত হন। ১৯৯৩ সালের ১৮ই নভেম্বর তিনি সরকারীভাবে নাইজেরিয়ার রাষ্ট্রপতি পদে আসীন হন। বিপুল বিরোধিতা ও ধর্মঘট উপেক্ষা করে তিনি নাইজেরিয়ার সমস্ত গণতান্ত্রিক দল নিষিদ্ধ ঘোষণা করেন। পশ্চিমা দেশগুলোর কাছে তেল বিক্রি করে তিনি তার বিরুদ্ধে গড়ে ওঠা আন্তর্জাতিক জনমত প্রতিহত করতে সক্ষম হন।
আবাচা ৫৪ বছর বয়সে নাইজেরিয়ার রাজধানী আবুজায় রাষ্ট্রপতির বাসভবনে হৃদযন্ত্রের ক্রিয়া বন্ধ হয়ে মারা যান।
ফারাজ খান
ফারাজ খান (২৭ মে ১৯৭০ - ৪ নভেম্বর ২০২০) ছিলেন একজন ভারতীয় চলচ্চিত্র অভিনেতা, যিনি বলিউডের ১৯৭০ এবং ২০০০ শতকের কিছু উল্লেখযোগ্য চলচ্চিত্রে কাজ করেছেন। তিনি অভিনেতা ইউসুফ খানের সন্তান (অমর আকবর এন্থনি চলচ্চিত্রে জেবিস্কো চরিত্রে অভিনয়ের সুবাদে সুপরিচিত)। প্রধান চরিত্রে অভিনয়ের জন্য ১৯৮৯ সালে অভিষেক হওয়ার কথা ছিল ফারাজের রোমান্টিক ধাচের চলচ্চিত্র ম্যায়নে প্যায়ার কিয়ার মাধ্যমে কিন্তু গুরুতর অসুস্থ্য থাকার কারণে শুটিংয়ে উপস্থিত হতে পারেননি, যার ফলে সালমান খানকে দিয়ে উক্ত চলচ্চিত্রটি সম্পন্ন করা হয়।
চন্নী আনন্দ
চন্নী আনন্দ একজন কাশ্মিরি সাংবাদিক। ২০২০ সালে তিনি সাংবাদিকতার সবচেয়ে সম্মানজনক পুরস্কার পুলিৎজার পুরস্কার লাভ করেন। তিনি অ্যাসোসিয়েটেড প্রেসের চিত্র সাংবাদিক হিসেবে কাশ্মীর নিয়ে ভারতের ক্র্যাকডাউনের ছবিগুলির জন্য নির্বাচিত আলোকচিত্র বিভাগ এই পুরস্কার লাভ করেন।
প্রাথমিক জীবন
চন্নী আনন্দ ভারত শাসিত জম্মু কাশ্মিরের বাসিন্দা।
দত্তাত্রেয় রামচন্দ্র বেন্দ্রে
দত্তাত্রেয় রামচন্দ্র বেন্দ্রে (কন্নড়: ದತ್ತಾತ್ರೇಯ ರಾಮಚಂದ್ರ ಬೇಂದ್ರೆ; মারাঠি: दत्तात्रय रामचंद्र बेन्द्रे) ছিলেন কন্নড় সাহিত্যের নবোদয় পর্যায়ের অন্যতম শ্রেষ্ঠ কবি তথা মারাঠি সাহিত্যের জগতে এক গুরুত্বপূর্ণ অবদানকারী। কন্নড় ভাষায় সাহিত্য রচনার জন্য যে সাতজন জ্ঞানপীঠ পুরস্কারে ভূষিত হন তাদের মধ্যে দ্বিতীয় ব্যক্তি ছিলেন দত্তাত্রেয় রামচন্দ্র বেন্দ্রে। তিনি অম্বিকাতনয়দত্ত ছদ্মনামে লিখতেন। উডুপি আদামারু তাকে কর্ণাটক কুল তিলক উপাধিতে ভূষিত করেছিলেন। ভারত সরকার তাকে পদ্মশ্রী সম্মান প্রদান করেন।
চন্নী আনন্দ
কর্মজীবন
তিনি ভারত-পাকিস্তান সীমান্তের সহিংসতা, রাজনৈতিক বিকাশ, দক্ষিণ এশিয়ায় ভূমিকম্পের কারণে বাস্তুচ্যুত হওয়ার গল্পগুলি কভার করেছেন। তিনি ২০০০ সাল থেকে অ্যাসোসিয়েটেড প্রেসে কাজ করছেন।
দত্তাত্রেয় রামচন্দ্র বেন্দ্রে
প্রারম্ভিক জীবন ও শিক্ষা
দত্তাত্রেয় রামচন্দ্র বেন্দ্রের জন্ম কর্ণাটকের ধরওয়াড়ের একটি চিৎপবন ব্রাহ্মণ পরিবারে। তার পিতামহ ছিলেন একজন দশগ্রন্থী (দশশাস্ত্রবিদ) ও ধ্রুপদি সংস্কৃত সাহিত্যে সুপণ্ডিত। দত্তাত্রেয়ের পিতাও ছিলেন এক সংস্কৃত পণ্ডিত। মাত্র বারো বছর বয়সে দত্তাত্রেয়ের পিতৃবিয়োগ হয়। তার মা অম্বিকা একটি খানাবলি বা ভোজনালয়ে কাজ করে পরিবারের অন্নসংস্থান করতেন। মায়ের নামানুসারেই তিনি তার অম্বিকাতনয়দত্ত ছদ্মনামটি গ্রহণ করেন। এই নামের অর্থ ছিল অম্বিকার পুত্র দত্ত। ধরওয়াড়েই তিনি তার প্রাথমিক ও মাধ্যমিক শিক্ষা সমাপ্ত করেন। ১৯১৩ সালে কাকার অর্থসাহায্যে পাস করেন ম্যাট্রিক পরীক্ষাও। এরপর উচ্চশিক্ষার্থে তিনি ভর্তি হন পুনের ফার্গুসন কলেজে। ডিগ্রি অর্জনের পর বেন্দ্রে ধরওয়াড়ে ফিরে আসেন এবং সেখানকার ভিক্টোরিয়া হাইস্কুলে শিক্ষকতা শুরু করেন। ১৯১৯ সালে লক্ষ্মীবাই নাম্নী এক রমণীর সঙ্গে তার বিবাহ হয়। ১৯৩৫ সালে তিনি এমএ ডিগ্রি অর্জন করেন।
কর্মজীবন
ধরওয়াড়ে ভিক্টোরিয়া হাইস্কুলে শিক্ষকতার মধ্য দিয়ে শুরু হয় দত্তাত্রেয়ের কর্মজীবন। পরে ১৯৪৪ সাল থেকে ১৯৫৬ সাল পর্যন্ত সোলাপুরের ডিএভি কলেজে তিনি কন্নড় ভাষার অধ্যাপনাও করেন। ১৯৫৬ সালে তিনি অল ইন্ডিয়া রেডিওর ধরওয়াড় স্টেশনের উপদেষ্টা নিযুক্ত হন।
চন্নী আনন্দ
অর্জন
২০১৯ সালের আগস্টে ভারত শাসিত কাশ্মিরে অভূতপূর্ব পরিস্থিতির ওপর কাভারেজ করে তিনি আরও দুই জন চিত্র সাংবাদিক দার ইয়াসিন এবং মুখতার খান-এর সাথে সাংবাদিকতার সবচেয়ে সম্মানজনক পুরস্কার পুলিৎজার জিতে নেন।
দত্তাত্রেয় রামচন্দ্র বেন্দ্রে
পরবর্তী জীবন
১৯২২ সালে দত্তাত্রেয় গেলেয়ারা গুম্পু (বন্ধুগোষ্ঠী) গঠন করেন। সাহিত্য ও সংস্কৃতি নিয়ে আলাপ আলোচনার জন্য এই গোষ্ঠীর সদস্য ছিলেন বিশিষ্ট কন্নড় কবি ও সাহিত্যিকেরা। এঁদের মধ্যে উল্লেখযোগ্য আনন্দ কাণ্ড, শাম. বা. জোশী, সিদ্দবনহল্লি কৃষ্ণ শর্মা, এঙ্কে, জি. বি. জোশী, ভি. কে. গোকক ও আর. এস. মুগালি। ১৯২৬ সালে দত্তাত্রেয় নাদ-হব্বা নামে এক সাংস্কৃতিক আন্দোলন শুরু করেন। স্বদেশ ও সংস্কৃতির এই উৎসব আজও কর্ণাটকে নবরাত্রি উপলক্ষে পালিত হয়। ১৯৩২ সালে রাজদ্রোহমূলক নরবলি রচনার জন্য তিনি কারারুদ্ধ হন। পরে মুগাদ গ্রামে তাকে গৃহবন্দী করেও রাখা হয়। তার নয় সন্তানের মধ্যে জীবিত ছিলেন কেবলমাত্র তার দুই পুত্র পাণ্ডুরঙ্গ ও বামন এবং কন্যা মঙ্গলা। ১৯৪৩ সালে শিমোগায় আয়োজিত ২৭তম কন্নড় সাহিত্য সম্মেলনের পৌরহিত্য করেন। পরে তিনি কন্নড় সাহিত্য পরিষদের ফেলো নির্বাচিত হন। ১৯৭২ সালে কর্ণাটক সরকার তার জীবন সম্পর্কিত একটি তথ্যচিত্র প্রযোজনাও করেন।
রচনা ও বার্তা
প্রথম দিকে বেন্দ্রে কথ্যভাষায় সাধারণ ও জাগতিক প্রেমমূলক কবিতা রচনা করতেন। তার পরবর্তীকালের রচনাগুলির মধ্যে গভীর সামাজিক ও দার্শনিক বিষয়বস্তুর সন্ধান পাওয়া যায়। কন্নড় সাহিত্যের বিশিষ্ট সমালোচক জি. এস. আমুর মন্তব্য করেছেন, “অখণ্ড ব্যক্তিসত্ত্বায় বিশ্বাসী হলেও বেন্দ্রে নিজেকে একটি ত্রিমুখী সত্ত্বা হিসেবে মেলে ধরতেন: তাঁর দৈহিক সত্ত্বা দত্তাত্রেয় রামচন্দ্র বেন্দ্রে; তাঁর চিন্তাশীল সত্ত্বা অধ্যাপক বেন্দ্রে ও তাঁর সৃষ্টিশীল সত্ত্বা অম্বিকাতনয়দত্ত। তাঁর ধ্যানধারণাকে রূপদান করতে তিনি যে রূপকল্পগুলি ব্যবহার করতেন তা থেকেই স্পষ্ট যে মানসিকভাবে এই তিন সত্ত্বা ছিল পরস্পরের পরিপূরক। তিনি বলতেন অম্বিকাতনয়দত্ত ও অধ্যাপক বেন্দ্রে নদী ও তার দুই কূল অথবা উদর ও পৃষ্ঠদেশের মতোই পরস্পর সংযুক্ত। একটিকে ছাড়া অপরটির কোনো অস্তিত্ব নেই।”
দত্তাত্রেয়কে আধুনিক কন্নড় কবিতার পুরোধাপুরুষ মনে করা হয়। উপকথা, বচন ও কীর্তনের মাধ্যমে তার কবিতা কন্নড় কাব্য ঐতিহ্যের সঙ্গে ওতোপ্রতোভাবে জড়িত। দেশীয় ছন্দের ব্যবহার ছাড়াও তিনি দেশীয় চিত্রকল্প, লোককথা, ভারতীয় পুরাণের উপমা ও সাধারণ লোকের কথ্যভাষায় প্রয়োগ ঘটান তার কাব্যে। নাদলীলা সম্ভবত তার সর্বাপেক্ষা গুরুত্বপূর্ণ কাব্য সংকলন। দেশাত্মবোধ, সংস্কারপন্থী আগ্রহ, ভারতীয় সংস্কৃতির প্রতি সমালোচনামূলক মনোভাব, ঐতিহ্যগত শক্তির সংহতি, অতিন্দ্রীয়বাদ, কবির ব্যক্তিসত্ত্বার আরোপণ প্রভৃতি নবোদয় কবিতার সকল বৈশিষ্ট্য তার কাব্য সংকলনে বিদ্যমান ছিল।
আধ্যাত্মিক কবিতার জন্য দত্তাত্রেয় ব্যবহার করেছেন নানা কৌশল; সনেটের জন্য বেছে নিয়েছেন ধ্রুপদি শৈলী; আবার রাখালিয়া ও লৌকিক গীতিকবিতাগুলির জন্য ব্যবহার করেছেন লোকপ্রচলিত উপমাগুলি। প্রতীকবাদ তার কাব্যের অন্যতম বৈশিষ্ট্য। তার কবিতা পাতারগিত্ত (প্রজাপতি) প্রলোভনের রং সংক্রান্ত একটি শিশুপাঠ্য ছড়া। মুদালমানিয়া (প্রভাত) কবিতাটি সর্বত্রব্যাপী শান্তি বা সেই শান্তির প্রতি কবির আখাঙ্ক্ষার প্রতীক হয়ে উঠেছে। কুনিয়োনু বারা (নৃত্য চিরন্তন) কবিতাটিতে দেখানো হয়েছে কীভাবে নানা বিপরীতমুখী চিন্তার স্রোত একটি মহৎ সংগমে মিলিত হয়েছে। মনে হয় যেন, দত্তাত্রেয়ের সকল কবিতাতেই সুর বসানো যায়। এগুলি অনুপ্রাসে পরিপূর্ণ। কিন্তু এর মধ্যে এমন এক গোপন অর্থ নিহিত আছে যা কেবল বিদগ্ধ কবিমনই উদ্ধার করতে পারে।
ব্যক্তি হিসেবে দত্তাত্রেয় ছিলেন বন্ধুত্বপূর্ণ, বিনয়ী ও মিশুকে। তিনি সমানভাবে বিদ্বজ্জন ও গ্রামীণ অশিক্ষিত সাধারণের মধ্যে বিচরণ করেন। তিনি বহুবর্ণী জীবন ভালবাসতেন এবং তারই বর্ণনা দেন।
জীবনের শেষভাগে দত্তাত্রেয় সংখ্যাতত্ত্বে আগ্রহী হয়ে পড়েছিলেন। এই আগ্রহ তার কাছে নতুন কিছু না হলেও এই সময়ে এটিই তার চিন্তাভাবনার কেন্দ্রে উঠে আসে। ১৯৭৬ সালে ডোম মোরিস কর্ণাটক ভ্রমণে আসেন তখন তাকে সম্পূর্ণরূপে সংখ্যাতত্ত্বে নিমজ্জিত অবস্থায় দেখেন। বিশ্বধারণসূত্র ও আ থিওরি অফ ইম্মর্টালিটি গ্রন্থদ্বয়ে তিনি সকল জ্ঞানকে সংখ্যা রূপে অনুভব করার এক উচ্চাকাঙ্ক্ষী প্রচেষ্টায় রত হয়েছিলেন।
দি ঢাকা মার্কেন্টাইল কো-অপারেটিভ সোসাইটি
দি ঢাকা মার্কেন্টাইল কো-অপারেটিভ সোসাইটি বা দি ঢাকা মার্কেন্টাইল কো-অপারেটিভ ব্যাংক লিমিটেড বাংলাদেশের একটি সমবায় সমিতি। ব্যাংক না হলেও অবৈধ ব্যাংকিং কার্যক্রম চালিয়ে যাওয়ার অভিযোগ রয়েছে এই সমিতির দিকে।
ইতিহাস
দি ঢাকা মার্কেন্টাইল কো-অপারেটিভ ব্যাংক লিঃ [ডিএমসিবি] বাংলাদেশের একটি ইসলামী শরিয়াহ ভিত্তিক সমবায় সমিতি। যা বাংলাদেশের সমবায় সমিতি আইন ও বিধি অনুসারে ৬ই জানুয়ারী, ১৯৭৩ সালে প্রতিষ্ঠিত হয়। দি ঢাকা মার্কেন্টাইল কো-অপারেটিভ ব্যাংক লিঃ এর জন্য, "সোসাইটি" এবং "ব্যাংক" শব্দগুলি সমার্থক হিসেবে ব্যবহার করে। ২০০১ সালে, গ্রুপ ক্যাপ্টেন আবু জাফর চৌধুরী (অবঃ), জিডি (পি), পিএসসি, এই প্রতিষ্ঠানটিকে পুনরুত্থিত করে।
২০১৬ সালে এক সতর্কীকরণ বিজ্ঞপ্তিতে কেন্দ্রীয় ব্যাংক বাংলাদেশ ব্যাংক জানায়, “দি ঢাকা মার্কেন্টাইল কো-অপারেটিভ সোসাইটি লিমিটেড নামের প্রতিষ্ঠানটি তাদের নামের সাথে ‘ব্যাংক’ শব্দ ব্যবহার করে দেশের বিভিন্ন অঞ্চলে শাখা খুলে অবৈধ ব্যাংকিং কার্যক্রম পরিচালনা করছে মর্মে বাংলাদেশ ব্যাংকের নিকট অভিযোগ উত্থাপিত হয়েছে। এই প্রতিষ্ঠানটি বাংলাদেশ ব্যাংকের লাইসেন্সপ্রাপ্ত কোনো ব্যাংক নয় বিধায় উক্ত প্রতিষ্ঠানটির সাথে কোনো ধরনের ব্যাংকিং কার্যক্রম না করার জন্য জনসাধারণকে সতর্ক করা যাচ্ছে।”।
কার্যাবলী
দি ঢাকা মার্কেন্টাইল কো-অপারেটিভ ব্যাংক লিঃ একটি বিশেষায়িত উন্নয়নমূলক সমবায় আর্থিক প্রতিষ্ঠান। একটি সমবায় থিমের আওতায় সদস্যদের মধ্যে খুব সহজে আর্থিক সেবা করছে। দি ঢাকা মার্কেন্টাইল কো-অপারেটিভ ব্যাংক লিঃ তার সদস্যর নিকট থেকে আমানত সংগ্রহ, সহজ শর্তে জামানত বিহীন ক্ষুদ্র ঋণ বিতরন এবং সদস্য সেবা প্রদান করে।
বিস্তৃতি
২০২১ সালে মে মাস পর্যন্ত, দি ঢাকা মার্কেন্টাইল কো-অপারেটিভ ব্যাংক লিমিটেডের ১৩৪টি শাখা এবং ২টি উপ-শাখা ও ৩০২৫ জনের অধিক জনবল রয়েছে।
মাহাদ
মাহাদ (Mahad) ভারতের মহারাষ্ট্র রাজ্যের রায়গড় জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৬ মিটার (৮৫ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে মাহাদ শহরের জনসংখ্যা হল ২৪,২৭৫ জন। এর মধ্যে পুরুষ ৫৩% এবং নারী ৪৭%।
কানুরি ভাষা
কানুরি আফ্রিকা মহাদেশের প্রধান ভাষাগুলির একটি। এটি নাইজেরিয়া, নাইজার, ক্যামেরুন, চাদ ইত্যাদি দেশগুলি মিলিয়ে প্রায় ৪ মিলিয়ন জনগণেরর মুখের ভাষা। লিবিয়া ও সুদানেরও খুব স্বল্প সংখ্যক জনগণ এই ভাষায় কথা বলে।
মাহাদ
জনসংখ্যার উপাত্ত
এখানে সাক্ষরতার হার ৭৯%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৭৬%। সারা ভারতের সাক্ষরতার হার ৫৯.৫%, তার চাইতে মাহাদ এর সাক্ষরতার হার বেশি।
কানুরি ভাষা
ভৌগোলিক বিস্তার
নাইজেরিয়া, নাইজার, ক্যামেরুন ও চাদ।
মাহাদ
জনসংখ্যার উপাত্ত
এই শহরের জনসংখ্যার ১২% হল ৬ বছর বা তার কম বয়সী।
কানুরি ভাষা
লিখন পদ্ধতি
কানুরি ভাষা আরবি লিপি ও আজমি লিপিতে লিখা হয়।
ভার্ডান স্কট
ভার্ডান জন স্কট (Verdun Scott; জন্ম: ৩১ জুলাই, ১৯১৬ - মৃত্যু: ২ আগস্ট, ১৯৮০) ডেভেনপোর্ট এলাকায় জন্মগ্রহণকারী নিউজিল্যান্ডীয় আন্তর্জাতিক ক্রিকেটার ও রাগবি লীগের খেলোয়াড় ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৪৬ থেকে ১৯৫২ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে বোলিং করতেন ‘স্কটি’ ডাকনামে পরিচিত ভার্ডান স্কট।
কছিম উদ্দিন
কছিম উদ্দিন (মৃত্যু: ২২ আগস্ট ১৯৯২) ছিলেন বাংলাদেশের উত্তরাঞ্চলে প্রচলিত ভাওয়াইয়া গানের একজন অন্যতম প্রধান শিল্পী। শিল্পী আব্বাস উদ্দিনের পর তাকেই ভাওয়াইয়া গানের সবচেয়ে জনপ্রিয় কন্ঠশিল্পী হিসাবে বিবেচনা করা হয় এবং 'ভাওয়াইয়া গানের যুবরাজ' বলে বিবেচিত হন।
ভার্ডান স্কট
রাগবি লীগে অংশগ্রহণ
১৯৩০-এর দশকের মাঝামাঝি সময়ে রাগবি লীগ খেলতে শুরু করেন। অকল্যান্ড বি দলের পক্ষে খেলেন। এরপর, ফুটবলের তুলনায় লীগ খেলাকেই প্রাধান্য দেন তিনি। লীগে স্কট দ্রুত অকল্যান্ড দলের সদস্যরূপে নিজেকে মেলে ধরেন। ১৯৩৯ সালে ইংল্যান্ড গমনার্থে নিউজিল্যান্ড রাগবি দলের সদস্যরূপে খেলার জন্যে মনোনীত হন। দ্বিতীয় বিশ্বযুদ্ধ শুরুর পূর্বে এ সফর তড়িঘড়ি করে শেষ করতে হয়। এ সফর বাতিলের পূর্বে পাঁচজন খেলোয়াড়ের অন্যতম হিসেবে কিউইদের পক্ষে দুইটি ক্লাবের খেলায় অংশ নিতে পারেননি। নর্থ শোরের সদস্যরূপে কার্ল পার্কে অনুষ্ঠিত খেলায় অংশগ্রহণের পর ইডেন পার্কে চলে যান। সেখানে মৌসুমে শেষ খেলায় ২২ রান তুলেছিলেন।
কছিম উদ্দিন
জন্ম স্থান ও জীবনী
ভার্ডান স্কট
রাগবি লীগে অংশগ্রহণ
দ্বিতীয় বিশ্বযুদ্ধ চলাকালে ভার্ডান স্কট মিশর ও ইতালিতে নিযুক্ত ছিলেন। যুদ্ধ শেষ হবার পর নর্থ শোর অ্যাবিয়ন্স দলের সদস্যরূপে ছিলেন। ১৯৪৫ সালে অকল্যান্ড রাগবি লীগে রুপ রুস্টার ও স্টরমন্ট শীল্ডের শিরোপা জয় করে তার দল। ২০১৭ সাল পর্যন্ত একমাত্র খেলোয়াড় হিসেবে ক্রিকেট ও রাগবি খেলায় অংশ নিয়েছিলেন তিনি।
কছিম উদ্দিন
কছিম উদ্দিন
ভার্ডান স্কট
প্রথম-শ্রেণীর ক্রিকেট
১৯৩৭-৩৮ মৌসুম থেকে ১৯৫২-৫৩ মৌসুম পর্যন্ত ভার্ডান স্কটের প্রথম-শ্রেণীর খেলোয়াড়ী জীবন চলমান ছিল। বলিষ্ঠ ও লম্বাটে গড়নের অধিকারী ডানহাতি উদ্বোধনী ব্যাটসম্যান ভার্ডান স্কট খুবই কম কিংবা পিছনের পায়ে ভর রেখে খেলতেন না।
কছিম উদ্দিন
লোকসঙ্গীত শিল্পী, গীতিকার ও সুরকার।
ভার্ডান স্কট
প্রথম-শ্রেণীর ক্রিকেট
১৯৩৭-৩৮ মৌসুমে অকল্যান্ডের সদস্যরূপে ক্যান্টারবারির বিপক্ষে সেঞ্চুরি করার মাধ্যমে অভিষেক খেলাকে স্মরণীয় করে রাখেন। বেশ লম্বাটে গড়নের অধিকারী ভার্ডান স্কট পিছনের পায়ে ভর রেখে খেলতেন না ও তার ব্যাটিংয়ের ধরন দর্শনীয় ছিল না। তবে, হাতে প্রচণ্ড জোর ছিল ও স্ট্রোকগুলো দ্রুততার সাথে বহমান ছিল। বার্ট সাটক্লিফের সাথে আদর্শ উদ্বোধনী জুটি হিসেবে খেলতে নামতেন।
কছিম উদ্দিন
১৯৩৪ খ্রিষ্টাব্দের ১২ মার্চ, (কড়িগ্রামের এ্যাডভোকেট এ, জেড, এম আসাদ সাহেবের মতে) বাংলাদেশের বর্তমান লালমনির হাট জেলার তিস্তা নামক রেলওয়ে স্টেশনের নিকটবর্তী ―তিস্তা নদীর পাড়ের রতিপুর গ্রামে জন্মগ্রহণ করেন। পিতার নাম ছমির উদ্দিন। মায়ের নাম কছিরন নেছা (ছমির উদ্দিনের দ্বিতীয় স্ত্রী)। উল্লেখ্য, তার একমাত্র আপন বড় বোনের নাম ছিল ছবিরন নেছা। ছোট বেলায় কেউ কেউ তাকে 'ভাকা' নামে ডাকতো। রংপুরের স্থানীয় ভাষায় ভাবা পিঠাকে 'ভাকা' বলা হয় হয়। এই পিঠা তার অত্যন্ত প্রিয় ছিল। এই কারণে, ছোটো বেলায় তার জন্মস্থানের মানুষ তাকে 'ভাকা' বলে ডাকতো। তার গায়ের রঙ কালো ছিল বলে—কেউ কেউ তাকে 'কালু' বলেও ডাকতো। পরে ডা. মতিয়ার রহমানের (জনৈক স্থানীয় চিকিৎসক) স্ত্রী জহুরা খাতুন তার (কছিম উদ্দীনের মায়ের নামানুসারে) নাম রাখেন কছিম উদ্দিন।
ভার্ডান স্কট
প্রথম-শ্রেণীর ক্রিকেট
১৯৩৭-৩৮ মৌসুম থেকে ১৯৫২-৫৩ মৌসুম পর্যন্ত অকল্যান্ডের পক্ষে প্রথম-শ্রেণীর খেলায় অংশ নিয়েছিলেন ভার্ডান স্কট। প্লাঙ্কেট শীল্ড ক্রিকেট প্রতিযোগিতায় তিনি নিয়মিত রান সংগ্রহকারীর ভূমিকায় অবতীর্ণ হয়েছিলেন তিনি। ৫০-এর অল্প কম গড়ে রান পেয়েছেন। ১৯৪৭-৪৮ মৌসুমে ওতাগোর বিপক্ষে ব্যক্তিগত সর্বোচ্চ ২০৪ রান তুলেন।
কছিম উদ্দিন
ছোট বেলা থেকেই তিনি অত্যন্ত ডানপিটে স্বভাবের ছিলেন। বাড়ীর পাশ দিয়ে বয়ে যাওয়া তিস্তা নদীতে সাঁতার কাটা, ঝাঁপ দিয়ে উঁচু পাড় হতে নিচে নামা, গাছে গাছে পাখির ছানা খুঁজে বেড়ানো অথবা গাছের ছায়ায় বা নদীর ধারে গলা ছেড়ে গান গাওয়া ছিল তার নিয়মিত কাজ। শৈশবে তার পিতা মারা যাওয়ার পর, বৈমাত্রেয় ভাইদের সাথে বসবাস করা অসম্ভব হয়ে উঠে। সাংসারিক কাজকর্মের প্রতি তার উদাসীনতা এবং সঙ্গীতের প্রতি প্রগাঢ় ভালবাসাই তাকে তার পরিবারের কাছে অপ্রিয় করে তোলে। ভাইয়েরা তাকে 'গিদাল' (ব্যাঙ্গার্থে গায়ক) বলে কটাক্ষ করতো। সে সময়ে বৈমাত্রেয় বড় ভাইদের কাছে থেকে গালি-গালাজ খাওয়া বা  মারধর ছিল তার কাছে নিয়মিত ব্যাপার। সে সময় তার গানের প্রতিভা ও অন্যদিকে তার দুঃখ দেখে ডা. মতিয়ার রহমান তাকে নিজের বাড়ীতে নিয়ে আসেন। এই বাড়িতে তিনি গরু ছাগল দেখাশুনা করেতন। এই বাড়িতে তার প্রথম কলের গান শোনার অভিজ্ঞতা হয়। তিনি কলের গান শুনে সেকালের জনপ্রিয় গানগুলো শিখেছিলেন। ডা. মতিয়ার রহমান তাকে স্কুলে ভর্তি করে দিলেও, তিনি বেশিদিন পড়াশুনা করতে পারেন নি। তার গান শুনে স্কুলের উপরের ক্লাসের ছাত্র এবং শিক্ষকরা প্রশংসা করতেন। স্কুলের ছাত্র-শিক্ষরা ছাড়াও স্থানীয় লোকেরা তাকে গান করার উৎসাহ দিতেন। অনেক সময় গ্রামের বধূরাও গান শোনার জন্য তাকে ডেকে নিতেন।